# Bilag 9: Vilkår for Kundens tilgang og bruk av tredjepartsleveranser

## Avtalens punkt 2.2 Leverandørens ansvar for tredjepartsleveranser

I den grad tredjepartsleveranser er inkludert i tjenestene fra Leverandøren, skal kopi av vilkårene for Kundens tilgang og bruk av tredjepartsleveransene være vedlagt her. Alternativt kan Leverandøren angi en lenke til vilkårene her. Vilkårene er bindende for Kunden. I en anskaffelse kan vilkårene gjøres til gjenstand for evaluering.

Eksempel på tabell over tredjepartsleveranser

|  |  |  |
| --- | --- | --- |
| **Tredjepart** | **Kort beskrivelse av tjenesten som leveres fra tredjepart** | **Referanse til vilkår som er bindende for kunden *(kan være en lenke)*** |
| Microsoft | Nødvendige Azure tjenester for drift av Proencos SaaS løsning. | Se under. |
|  |  |  |
|  |  |  |
|  |  |  |

Leverandøren skal her, så godt som man kan forvente av en profesjonell leverandør, beskrive hvilke forpliktelser vilkårene pålegger Kunden og hvilke ansvarsbegrensninger tredjepart forbeholder seg. Dette skal ikke være urimelig byrdefullt for Leverandøren og må tilpasses den enkelte leveranses kompleksitet. Det må også tilpasses den enkelte tredjepartsleveranse og hvor kritisk/risikofull denne er inn i leveransen. Leverandøren skal spesielt påpeke i hvilken grad og i hvilke situasjoner tredjepart vil foreta feilretting, samt hvilke garantier og SLA-krav som gjelder. Det er også viktig å påpeke eventuelle uvanlige eller byrdefulle reguleringer.

**Leverandørens SaaS tjenester, baserer seg på drift av løsningen i Microsoft Azure. For Azure tjenesten gjelder Microsofts standardvilkår som følger:**

* Microsoft Customer Agreement, med underliggende avtalevilkår:

Microsofts standardvilkår finnes her: <https://www.microsoft.com/licensing/docs/customeragreement>. Disse vilkår anses akseptert av Kunden.

Vilkårene etablerer ikke en direkte avtale mellom Microsoft og Kunden, men mellom Kunden og Leverandøren avtales det at vilkårene gjelder mellom partene fordi Leverandøren er underlagt de samme vilkårene selv, og er ansvarlig for å sikre at alle sluttkunder etterlever forpliktelsene i Microsofts standardvilkår.

Standardvilkårene består av «Microsoft Customer Agreement», som inneholder generelle vilkår for bruk av Azure tjenestene. Nevnte avtaledokument viser videre til andre dokumenter som inngår i avtaleforholdet:

- Product Terms

- SLA

- DPA (Microsoft Online Services Data Protection Addendum (DPA).

Gjeldende versjon av ovennevnte dokumenter finnes her: https://www.microsoft.com/licensing/docs/view/Licensing-Use-Rights

Det anbefales at du laster ned gjeldende versjoner og tar utskrift for arkivformål. Dette er ikke mulig for Product Terms, men Microsoft har arkiv her for disse dokumentene her: <https://www.microsoft.com/en-us/licensing/product-licensing/products>

Merk at standardvilkårene åpner opp for at Microsoft kan endre disse i avtaleperioden, hovedsakelig ved fornyelse av abonnementsperiode eller ved bestilling av nye tjenester. Oppdaterte vilkår kan derfor gjelde i avtaleperioden, og Kunden må følge med på overnevnte URL’er om nye versjon av avtaledokumentene er kommet. Vår erfaring er at Microsoft Customer Agreement ikke oppdateres så ofte (sjeldnere enn en gang i året), mens Product Terms, SLA og ofte endrer seg månedlig.

Kunden er aksepterer at Leverandøren kan dele informasjon om personer hos Kunden med Microsoft i support saker, som telefonnummer, epost og webadresse. Kunden aksepterer også ved inngåelse av direkte avtale med Microsoft at Microsoft har rett til å behandle Kundens personopplysninger, herunder samle, bruke, overføre og prosessere slik data. Kunden er ansvarlig for å varsle aktuelle personer/datasubjekter om behandlingen slik det kreves etter lov.

**Oversikt over forpliktelser Kunden blir underlagt ved aksept av vilkårene og hvilke ansvarsbegrensninger som gjelder for Microsoft:**

Selv om Microsofts standardvilkår gjelder for Azure tjenestene inkludert i Leverandørens SaaS tjeneste, vil ikke Kunden trenge å foreta noen aktiv forvaltning av avtalevilkårene eller sende bestillinger eller reduksjon i volum direkte mot Microsoft. Dette håndteres av Leverandøren, herunder vil alle supporthenvendelser følges opp av Leverandøren samt oppfølgning mot Microsoft ved brudd på SLA.

Vår vurdering av vilkårene er at de viktigste forpliktelsene er at Kunden må overholde:

* Microsofts «Acceptable Use Policy» (som oppstiller forbud mot å lagre ulovlig informasjon i Azure, lagre innhold som krenker tredjepartsrettighter, bruke tjenestene til å hacke andre, spre spam o.l),
* lisensrestriksjonene (for eksempel forbud mot å dekompilere Microsoft kildekode, bryte tekniske begrensninger, videreselge til tredjepart osv o.l)
* reglene om eksportkontroll (dvs ikke bruke tjenestene i i land som Iran, Nord-Korea o.l).
* og etterleve taushetspliktsbestemmelsene i standardvilkårene

Når det gjelder rettigheter/ansvarsbegrensninger så er hovedprinsippene som følger:

* Ved feil og nedetid i SaaS tjenestene fra Leverandøren som skyldes feil eller nedetid o.l i Azure, så vil en ikke få noe erstatningskrav mot Microsoft. Microsoft garanterer kun at Azure tjenestene vil leveres i henhold til spesifiserte SLA’er, og ved avvik så får en kun den kompensasjon som følger av relevant SLA. Sammenlignet med SSA-L betyr dette begrenset eller ingen rett til å kreve erstatning for direkte tap ved SLA’avvik, men at en får den SLA kompensasjon som fremkommer i den aktuelle SLA. Det vil som følge av dette være begrenset mulighet for en kunde til å hevde vesentlig mislighold pga SLA avvik (eller feil og mangler i tjenestene for øvrig).
* Ved vanhjemmel, så kan Microsoft velge mellom å utbedre/endre sin tjeneste slik den ikke bryter tredjeparts rettigheter eller å legge ned tjenesten. Sistnevnte avviker vesentlig fra SSA’S utgangspunkt. I tillegg vil en som kunde ikke kunne kreve erstatning for direkte tap en lider (i tillegg til tredjepartskravet).